बच्चों की कोरोना वैक्सीन का 10 दिन में शुरू हो जाएगा ट्रायल, DCGI ने दी मंजूरी
डॉ. वीके पॉल ने बताया कि '2 से 18 साल के बच्चों पर कोवैक्सीन (COVAXIN) के क्लीनिकल ट्रायल के लिए ड्रग कंट्रोलर जनरल ऑफ इंडिया (DCGI) की अनुमति मिल गई है।
Children Coronavirus Vaccine Latest News: बच्चों के लिए कोरोना वैक्सीन को लेकर नीति आयोग के सदस्य डॉ. वीके पॉल ने मंगलवार को बड़ी खबर दी है। डॉ. वीके पॉल ने बताया कि '2 से 18 साल के बच्चों पर कोवैक्सीन (COVAXIN) के क्लीनिकल ट्रायल के लिए ड्रग कंट्रोलर जनरल ऑफ इंडिया (DCGI) की अनुमति मिल गई है। मुझे बताया गया है कि ट्रायल 10 से 12 दिनों में शुरू हो जाएगा।'कोरोना की दूसरी लहर से जूझ रहे भारत में अब तीसरे लहर से बच्चों को बचाने की तैयारी शुरू हो गई है। कोरोना की तीसरी लहर को लेकर कहा जा रहा है कि इसमें सबसे अधिक बच्चे प्रभावित होंगे। हालांकि, राहत की खबर है कि भारत में जल्द ही बच्चों के लिए कोरोना वैक्सीन मिल जाएगी, क्योंकि वैक्सीन के ट्रायल किए जाने की तैयारी है। डॉ. पॉल ने कहा कि ड्रग कंट्रोलर जनरल ऑफ इंडिया ने 2 से 18 वर्ष के बच्चों पर कोवैक्सीन के क्लिनिकल ट्रायल की ड्रग कंटोलर जनरल ऑफ इंडिया (DCGI) ने इसकी मंजूरी दे दी है। नीति आयोग के सदस्य डॉ. वीके पॉल ने आगे कहा कि कोरोना के इलाज के लिए डीआरडीओ की दवा की हम कोविड-19 नैशनल टास्क फोर्स में जांच करेंगे और कोरोना के ट्रीटमेंट प्रोटोकॉल में शामिल करने को लेकर फैसला लेंगे। ड्रग्स कंट्रोलर जनरल ऑफ इंडिया ने इसके आपात इस्तेमाल की मंजूरी दी है।स्वास्थ्य मंत्रालय के संयुक्त सचिव लव अग्रवाल ने मंगलवार को प्रेस वार्ता में बताया कि 1,00,000 से अधिक सक्रिय मामले घटकर अब केवल 8 राज्यों में रह गए हैं। 50,000-1,00,000 के बीच सक्रिय मामले वाले राज्य 10 हो गए हैं। दिल्ली में 50,000 से कम सक्रिय मामले हो गए हैं। 50,000 से कम सक्रिय मामले वाले 18 राज्य हैं। 22 राज्य ऐसे हैं जहां पॉजिटिविटी 15% से अधिक है। 5%-15% पजिटिविटी वाले 13 राज्य हैं। 1 राज्य में 5% से कम पॉजिटिविटी है। दिल्ली में साप्ताहिक पॉजिटिविटि 25% से घटकर 13.6% हो गई है।दिल्ली में इनको मिलेगा 50-50 हजार रुपए का मुआवजा, केजरीवाल ने राशन को लेकर किया बड़ा ऐलानलव अग्रवाल ने कहा कि मेघालय, त्रिपुरा, मिजोरम, अरुणाचल प्रदेश, सिक्किम और मणिपुर में साप्ताहिक पॉजिटिविटी रेट बढ़ रही है। महाराष्ट्र में पॉजिटिविटी 25.5% से घटकर 15.9%, उत्तर प्रदेश में 16.6% है, दिल्ली में 13.6%, मध्य प्रदेश में 15.2%, बिहार में 7.4% और छत्तीसगढ़ में 11% रह गई है। देश में साप्ताहिक केस पॉजिटिविटी रेट घटकर 16.9% हो गई है। पाजिटिविटी अब 14.10% हो गई है। अभी देश की जनसंख्या का केवल 1.8% संक्रमण की चपेट में आया है। अमेरिका में यह 10.1%, ब्राजील में 7.3%, फ्रांस में 9%, रूस में 3.4% और इटली में 7.4% है। बड़े पैमाने पर टीकों की आपूर्ति सुनिश्चित करने के लिए सरकार के प्रयास निरंतर जारी: मोदी